Plnka je séria koncertov a klubových nocí, ktorá zvýrazňuje styčné body a spája paralelné a kontrastné svety súčasnej hudby, sound-artu a nového klubového zvuku do jednoliateho audio (vizuálneho) zážitku.
V rámci programovania tejto série sme sa pokúsili obmedziť letovú dopravu vystupujúcich, ktorá je jedným z najväčších kameňov úrazu pri pridávaní skleníkových plynov do atmosféry. Z každého lístka venujeme 5% na kampane organizácie Avaaz, ktorá sa už 12 rokov aktívne podieľa na pozitívnej zmene v rámci nie len enviromentálnych otázok. Zároveň bude možné na každý jednotlivý event zakúpiť tzv. klimatický lístok, z ktorého bude 30% odvedených na rovnaké účely.